[pic] | COMISIA COMUNITĂŢILOR EUROPENE |

Bruxelles, 30.3.2009

COM(2009) 145 final

2006/0136 (COD)

AVIZUL COMISIEI

formulat în temeiul articolului 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de REGULAMENT AL PARLAMENTULUI EUROPEAN ȘI AL CONSILIULUI privind introducerea pe piață a produselor de protecție a plantelor și de MODIFICARE a PROPUNERII COMISEI în temeiul articolului 250 alineatul (2) din Tratatul CE

2006/0136 (COD)

AVIZUL COMISIEI

formulat în temeiul articolului 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de REGULAMENT AL PARLAMENTULUI EUROPEAN ȘI AL CONSILIULUI privind introducerea pe piață a produselor de protecție a plantelor și de MODIFICARE a PROPUNERII COMISEI în temeiul articolului 250 alineatul (2) din Tratatul CE

1. Introducere

În temeiul articolului 251 alineatul (2) paragraful al treilea litera (c) din Tratatul CE, Comisia trebuie să emită un aviz cu privire la amendamentele propuse de Parlamentul European la a doua lectură. Comisia prezintă mai jos avizul său privind amendamentele propuse de Parlament.

2. Context

Data transmiterii propunerii către Parlamentul European și către Consiliu (document COM(2006)388 final – 2006/0136/COD): | 18 iulie 2006 |

Data avizului Comitetului Economic și Social European: | 31 mai 2007 |

Data avizului Comitetului Regiunilor | 13 februarie 2007 |

Data avizului Parlamentului European, prima lectură: | 23 octombrie 2007 |

Data transmiterii propunerii modificate: Data acordului politic: | 11 martie 2008 23 iunie 2008 |

Data adoptării poziției comune: | 15 septembrie 2008 |

Data avizului Parlamentului European (a doua lectură): | 13 ianuarie 2009 |

3. Obiectul propunerii

Regulamentul propus ar înlocui legislația existentă privind introducerea pe piață a produselor de protecție a plantelor (Directiva 91/414/CEE a Consiliului), revizuind în mod amănunțit procedurile privind evaluarea siguranței substanțelor active și a produselor de protecție a plantelor. Totuși, regulamentul păstrează procedura în două etape prevăzută în directivă:

- aprobarea substanțelor active la nivelul UE;

- autorizarea de către statele membre a produselor de protecție a plantelor care conțin substanțe aprobate.

În scopul simplificării, acesta ar abroga, de asemenea, Directiva 79/117/CEE a Consiliului privind interzicerea introducerii pe piață și a folosirii produselor fitosanitare care conțin anumite substanțe active. Obiectivul principal al propunerii este de a menține un nivel înalt de protecție pentru oameni, animale și mediul înconjurător, de a reduce sarcinile administrative legate de procedurile de aprobare și autorizare actuale și de a atinge un nivel mai înalt de armonizare.

Prezenta propunere trebuie să fie considerată ca făcând parte dintr-un pachet de măsuri care cuprinde Strategia tematică privind utilizarea durabilă a pesticidelor, o propunere de directivă-cadru, care umple un vid juridic privind faza de utilizare a pesticidelor, precum și o propunere de regulament privind colectarea datelor statistice referitoare la introducerea pe piață și utilizarea produselor de protecție a plantelor.

4. Avizul Comisiei cu privire la amendamentele efectuate de Parlamentul European

După a doua lectură, Parlamentul European a votat un text consolidat care conține o serie de amendamente la textul poziției comune. Textul este rezultatul negocierilor între Consiliu, Parlamentul European și Comisie. Toate modificările sunt în principal de ordin tehnic, sunt conforme cu principiile esențiale din propunerea inițială și le consolidează.

Comisia acceptă toate amendamentele votate de Parlamentul European. Rezultatul celei de-a doua lecturi din Parlamentul European a fost foarte satisfăcător.

5. Concluzie

În temeiul articolului 250 alineatul (2) din Tratatul CE, Comisia modifică propunerea sa în conformitate cu cele menționate anterior.